Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13963

b) 200 m-nél kevesebb, de 50 m-nél nem kevesebb futópálya menti látástávolság mellett. III./C Kategóriájú üzemeltetés: Precíziós műszeres megközelítés és leszállás elhatározási magasság nélkül és a futópálya menti látástávolság korlátozása nélkül. 2.1.2 Ezeknél a céloknál az ILS-t felhasználó légijármű típusa és a légijármű repülés vezérlő rendszere(i)nek teljesítőképessége lesz fontos. A modern légijárműveket már felszerelték az olyan megfelelő tervezésű berendezésekkel, amelyek elérik ezeket a célokat. A gyakorlatban azonban az üzemeltetési lehetőségek túlnyúlhatnak a fenti 2.1.1 pontban megadott meghatározott célokon. 2.1.2.1 A meghibásodás-érzéketlen és a meghibásodás esetén is üzemképes repülés vezérlő rendszerek rendelkezésre állása egy olyan ILS földi rendszerrel együtt, amely pontos irányvezetést biztosít a szolgáltatás folyamatosság és az integritás megfelelő szintjével, a különleges esetekre lehetővé fogja tenni az üzemeltetési célok olyan megvalósítását, amelyek nem ütköznek a fenti 2.1.1 pontban leírtakkal. 2.1.2.2 A modern automata megközelítési és leszállási rendszerekkel felszerelt légijárművek esetében az ilyen rendszerek mindennapi alkalmazását a légijárműveket üzemeltető vállalatok támogatják az olyan feltételeknél, amikor a légijárművek személyzete a megközelítés folyamatát látással ellenőrizni tudja. Például, ilyen üzemeltetéseket lehet végrehajtani az ILS - I. teljesítmény kategóriájú berendezéseken, ahol az irányvezetés minősége és fedésterülete meghaladja a 3. Fejezet 3.1.3.4.1 pontjában megadott alapkövetelményeket és egészen a futópályáig kiterjed. 2.1.2.3 Abból a célból, hogy a modern légijárművek automatikus repülőgép vezérlő rendszereinek lehetséges előnyeit teljes egészében kihasználják, egy összefüggő szükségesség merült fel egy olyan rendszer iránt, ami a földi telepítésű ILS berendezéseket annál jóval tökéletesebb módon írja le, mint 2007/70/II. szám ami egyedül a Berendezés Teljesítmény Kategória vonatkoztatással elérhető. Ez a három minősítési jellemzőt alkalmazó ILS osztálybasorolással érhető el. Ez azoknak a teljesítmény szempontoknak a leírását adja meg, amelyeket az üzemeltetések nézőpontjából tudni kell, abból a célból, hogy eldöntsék azt az üzemeltetési alkalmazást, amelyet a meghatározott ILS alá tud támasztani. 2.1.2.4 Az ILS osztályba-sorolási rendszer egy eszközt biztosít ahhoz, hogy megismertesse azokat a kiegészítő lehetőségeket, amelyek egy adott ILS földi berendezéstől rendelkezésre állnak, azokon túl, amelyek a 3. Fejezet 3.1.1 pontjában meghatározott berendezésekhez kapcsolódnak. Ezeket a kiegészítő képességeket lehet kiaknázni abból a célból, hogy lehetővé tegyék azt, hogy a fenti 2.1.2.1 és 2.1.2.2 pont szerinti üzemeltetési felhasználás engedélyezve legyen a fenti 2.1 pontban leírt üzemeltetési célokban megállapított értékekig és azok alá. 2.1.2.5 Az osztálybasorolási rendszer egy példája az alábbi 2.14.3 pontban kerül bemutatásra. 2.1.3 Az ILS I. és II. Üzemeltetési Teljesítmény Kategóriájú célok eléréséhez megfelelő fedélzeti berendezés tűréshatárokra vonatkozó útmutató anyagot az alábbi 2.2.4 és 2.2.5 pont adja meg. A megfelelő ILS berendezéseket felhasználó II. Kategóriájú üzemeltetések esetén megvalósítható lehet az, hogy engedélyezzék az üzemeltetéseket az alacsony megközelítési sebességű és kielégítően bizonyított manőverező képességű, a II. Kategóriára meghatározottaknál kevésbé szigorú tűréshatárú fedélzeti berendezéssel felszerelt légijárművek részére. Megjegyzés. - A következő útmutató anyag célja az, hogy segítséget nyújtson az Államok részére akkor, amikor az elhajlással rendelkező ILS iránysáv adó irányvonalú és siklópályájú berendezések elfogadhatóságát értékelik. Jóllehet, a meghatározás szerinti irányvonal elhajlás és siklópálya elhajlás külön-külön az iránysáv adó irányvonalának és a siklópályájának a névleges helyzetéhez van vonatkoztatva, a nagyfrekvenciás eltérés értékelése a közepes irányvonaltól vagy pályától való eltérésen alapszik. A 2.16 pontban és a C-2. számú ábrán bemutatott, az elhajlások értékelésére vonatkozó anyag azt jelzi, hogy az elhajlások hogyan vonatkoznak az irányvonal, vagy a pálya közepes helyzetére. A légijármű fedélzeti regisztrálás szabályszerűen ebben a formában fog történni. 2.1.4 Iránysáv vonal elhajlások. Az iránysáv vonal elhajlásokat a 3. Fejezet 3.1.3.4 pontjában meghatározott irány felépítésben kifejezve kell kiértékelni. A III. Kategóriájú körülmények között végrehajtott leszállásokra és leszállás utáni kifutásra tekintettel ez az irány felépítés azon a kívánalmon alapszik, hogy kielégítő irány vezetés kerüljön biztosításra a kézi vezetési és / vagy automatikus üzemeltetésekre a futópálya felülete mentén az alacsony látástávolságú körülmények esetén. Az I. Kategóriájú teljesítményre tekintettel, a megközelítési szakaszban ez az irány felépítés azon a kívánalmon alapszik, hogy a légijárműnek az iránysáv vonal elhajlása miatti eltérését (a 95 százalékos valószínűségi alapon) a 30 méteres (100 láb) magasságban 10 méternél (30 láb) kevesebb oldalirányú eltolódásra korlátozzák. A II. és III. Kategóriájú teljesítményre tekintettel a megközelítési szakaszban ez az irány felépítés azon a kívánalmon alapszik, hogy a légijárműnek az iránysáv vonal elhajlása miatti eltérését (a 95 százalékos valószínűségi alapon) az ILS B-pontja és az ILS vonatkozási pontja közötti körzetben (II. Kategóriájú berendezések), vagy a D-pontja között (III. Kategóriájú berendezések) 2 foknál kisebb bedöntési és bólintási térbeli helyzetre és az oldalirányú eltolódását 5 méternél (15 láb) kevesebbre csökkentsék.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes